OpenLLM-France/wikimedia huggingface dataset:
# Lensectomia refractiva

La lensectomia refractiva és una tècnica quirúrgica que s'utilitza en oftalmologia per tractar de forma definitiva trastorns de refracció del ull. Consisteix en l'extracció del cristal·lí transparent i la seva substitució per una lent intraocular de la graduació adequada per corregir de la manera més exacta possible el defecte de refracció previ.

## Descripció

S'utilitza principalment en casos de miopia en què no és possible utilitzar cirurgia mitjançant làser (LASIK, LASEK o EPILASIK) pel fet que la intensitat de la miopia és massa alta o la còrnia massa estreta per l'ús d'aquestes tècniques.
Recentment, s'està utilitzant la lensectomia refractiva per a corregir la presbícia o vista cansada, utilitzant les noves lents intraoculars multifocals que són útils tant per a la visió propera com per la llunyana.
Per realitzar la intervenció es practica una microincisió a la vora de la còrnia a través de la qual s'introdueix una petita sonda a l'interior de l'ull. Aquesta sonda emet ultrasons que trenquen el cristal·lí en petits fragments i posteriorement els aspira (facoemulsificació). A continuació es col·loca una lent intraocular en el mateix lloc on estava situat el cristal·lí natural.
Encara que es tracta d'una tècnica molt segura, en ser una cirurgia intraocular, poden aparèixer diverses complicacions que de vegades són greus, com el despreniment de retina.

## Vegeu també

* Facoemulsificació

## Referències

* ↑ Demetrio Pita Salorio: Diccionari terminològic d'oftalmologia, 2009. Consultat el 2010.01.13
* ↑ Larry Benjamin: Técnicas quirúrgicas en oftalmología, Elsevier España S.L., 2007, ISBN 978-84-8086-373-5. Consultado el 10-2-2010
# Ferrari 612 Scaglietti

El Ferrari 612 Scaglietti és un automòbil esportiu de gran turisme produït pel fabricant italià Ferrari des de l'any 2004. Va ser dissenyat per Pininfarina com reemplaçament del Ferrari 456M, té una carrosseria cupè. Alguns dels seus rivals són l'Aston Martin DB9, el Bentley Continental GT, el BMW Sèrie 6, el Jaguar XK, el Maserati Granturismo i el Mercedes-Benz Classe CL. El nom fa referència a Sergio Scaglietti, un antic col·laborador d'Enzo Ferrari que va dissenyar les carrosseries del Ferrari 250 Testa Rossa i el Ferrari 250 GTO, i l'empresa, que ara és propietat de Ferrari, també s'encarrega de carrossar al 612 Scaglietti.

## Característiques

Ferrari va equipar al 612 Scaglietti amb un xassís i una carrosseria d'alumini. Gràcies a això el repartiment de pesos entre els eixos és de 46% endavant i 54% enrere, al que se suma la combinació de motor central davanter i tracció posterior.
Pel que fa al motor, comparteix el mateix dotze cilindres de 5.748 centímetres cúbics del Ferrari 575M Maranello. No obstant això, en aquest cas té 540 CV de potència a 7250 RPM i un parell motor de 59,8 kgm a 5.250. La transmissió és de sis velocitats i té l'opció de ser estàndard o semiautomàtica. Aquesta última és la famosa F1A, una versió més refinada que la utilitzada en el Ferrari 360, i és capaç de fer els canvis en fraccions de segon. En conjunt, el motor i la transmissió són capaços d'accelerar en 4,2 s fins als 100 km / hi aconseguir els 320 km / h de velocitat màxima.
El 612 Scaglietti també compta amb suspensions actives d'ajust variable, i inclou per primera vegada en un Ferrari, control d'estabilitat. L'interior compta amb l'alumini com a element decoratiu i una sèrie d'artefactes com ara: climatitzador de doble zona, equip d'àudio Bose, i encesa automàtica de llums i eixugaparabrises.

## Fitxa tècnica

| Fitxa tècnica | 6.0 |
| Motor | V12 a 65º |
| Cilindrada | 5.748 cc |
| Alimentació | inyección indirecta |
| Distribució | 4 vàlvules per cilindre |
| Potència màxima | 540 CV a 7250 rpm |
| Parell màxim | 588 Nm (60 kgm) a 5250 rpm |
| Transmissió | Automàtica, de sis velocitats més reversa |
| Tracció | Darrere |
| Acceleració 0-100 km/h | 4,2 s |
| Velocitat màxima | 320 km/h |
| Consum mitjà (l/100 km) | aut (20,7 l/100 km) |
| Emissions de CO$_2$ | aut (475 g/km)) |

## Referències

* ↑ Alessandro Lago «Ferrari 612 Scaglietti 60º Anniversario». omniauto.it, 29-01-2007.
* ↑ «2007 Ferrari 612 Sessanta». Topspeed.com. [Consulta: 30 setembre 2010].
* ↑ a Ferrari 612 Scaglietti a motorlegend,com
* ↑ Ferrari 612 Scaglietti a automobile-sportive.com
* ↑ Frank Filipponio. «Ferrari recalls 612 Scaglietti with F1 transmission». Autoblog, 03-06-2008.
* ↑ Característiques Arxivat 2016-04-19 a Wayback Machine. a infomotori.com
Ferrari 612 Scaglietti Arxivat 2010-12-02 a Wayback Machine.

## Enllaços externs

* Retransmissió del 60 Aniversari de Ferrari
* Ferrari 612 Scaglietti Cornes Edició 30 Aniversari
* Ferrari Scaglietti 60 Aniversari Edició Limitada
# Erik Abrahamsson

Erik Adolf Efraim "Erik Aber" Abrahamsson (Södertälje, comtat d'Estocolm, 28 de gener de 1898 - Södertälje, 19 de maig de 1965) va ser un atleta, jugador de bandy i d'hoquei sobre gel suec que va competir a començaments del segle xx. Era germà del també jugador d'hoquei Carl Abrahamsson.
Va guanyar el títol nacional de salt de llargada entre 1921 i 1923 i el 1920 va prendre part en els Jocs Olímpics d'Anvers, on va guanyar la medalla de bronze en la prova del salt de llargada del programa d'atletisme. També va ser un destacat jugador de bandy i d'hoquei sobre gel. En aquest darrer esport es proclamà campió d'Europa el 1921.

## Millors marques

* salt de llargada. 7m 12 cm (1923)
* triple salt. 14m 26 cm (1924)

## Referències

* 1 2 «Erik Abrahamsson Olympic Results». sports-reference.com. Arxivat de l'original el 11 de juny 2009. [Consulta: 1r desembre 2017].
* ↑ Erik Abrahamsson. Comitè Olímpic Suec
* ↑ Erik Abrahamsson. storagrabbar.se
* ↑ Eric Abrahamsson a trackfield.brinkster.net
# Harry Sundberg

Harry Sundberg (Estocolm, 9 de gener de 1898 - Estocolm, 16 de maig de 1945) fou un futbolista suec, que jugava de centrecampista, que va competir en els anys posteriors a la Primera Guerra Mundial. També fou jugador d'hoquei sobre gel, una vegada internacional.
El 1924 va prendre part en els Jocs Olímpics de París, on guanyà la medalla de bronze en la competició de futbol.
Pel que fa a clubs, defensà els colors del Djurgårdens IF (1919-1925), amb qui guanyà la Svenska Mästerskapet de 1920. Amb la selecció nacional jugà 12 partits entre 1922 i 1924, en què marcà un gol.

## Referències

* 1 2 Harry Sundberg. Commitè Olímpic Suec
* ↑ «Harry Sundberg Olympic Results». sports-reference.com. Arxivat de l'original el 17 de desembre 2012. [Consulta: 1r maig 2018].
* ↑ Harry Sundberg - national-football-teams.com (anglès)
# .np

.np és el domini de primer nivell territorial (ccTLD) del Nepal.

## Dominis de segon nivell

A continuació hi ha una llista dels dominis de segon nivell més comuns. Se'n pot trobar una llista més exhaustiva al web del registre Arxivat 2013-10-02 a Wayback Machine.
* .com.np
* .edu.np
* .gov.np
* .mil.np
* .net.np
* .org.np
* .name.np
* .pro.np
* .info.np
Cal tenir presència al país per registrar-hi un domini. També cal que es registri un nom basat directament en el nom d'una empresa o organització, o la marca d'un producte.

## Enllaços externs

* Informació del whois de .np a IANA
* Web del registre del domini .np
* Register .np Domain for FREE Arxivat 2019-09-03 a Wayback Machine.
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Comenge Baix

El Comenge Baix, (en occità: Comenge Baish) és un parçan o comarca d'Occitània situada a la Gascunya. La seva vil·la principal és Aurinhac.
Segons la proposta de divisió administrativa d'Occitània del diari Jornalet, basada en l'obra de Frederic Zégierman Le Guide des pays de France, el Comenge Baix estaria ubicat a la regió de la Gascunya, subregió del Comenge.
Oficialment, les comunes del Comenge Baix estan adscrites administrativament i situades al centre del departament francès de l'Alta Garona, a la regió administrativa d'Occitània.

## Referències

* ↑ «Las encontradas d’Occitània» (en occità). Jornalet, 12-06-2016. [Consulta: 6 gener 2025].
* ↑ «Lo trabalh de recuperacion de las encontradas d’Occitània contunha» (en occità). Jornalet, 30-10-2016. [Consulta: 6 gener 2025].
* ↑ «País» (en occità). Jornalet. [Consulta: 15 gener 2025].
# Lloc de socors

Un lloc de socors o lloc de primers auxilis, és una habitació d'un establiment, públic o privat (p. ex. una escola, fàbrica, local d'esports o aeroport) on pot ser atès algun ferit o algú que hagi caigut malalt, en la premissa d'un primer ajut, esperant l'arribada dels serveis mèdics d'emergència.

## Instal·lació

Segons les instruccions emeses el 1981 al Regne Unit, un lloc de socors o de primers auxilis ha de ser clarament indicat, fàcilment accessible i contenir:
* Una pica i aigua potable;
* Materials de primers ajuts (que poden incloure mantes i equipament protector);
* Una llitera d'examen mèdic ;
* Un telèfon o altre equipament de comunicació;
* Un llibre de registre per enregistrar incidents.
En el Regne Unit un lloc de socors o de primers auxilis és obligatori en algunes fàbriques químiques, llocs de construcció, o instal·lacions a certa distància de serveis mèdics. En alguns casos el lloc pot ser utilitzat per a altres fins mentre no estigui en ús per a primers auxilis.
Un lloc de socors o de primers auxilis provisional pot ser especialment important, per a reunir persones en un incident o emergència.

## Vegeu també

* Triatge
* Quiosc de dosser
* Hospital de campanya
* Salut i seguretat ocupacional
* Llit plegable
* Llitera

## Referències

* 1 2 The Health and Safety (First-aid) Regulations 1981 - Approved Code of Practice and Guidance, Arxivat 2015-02-26 a Wayback Machine.

## Enllaços externs

* El «triatge» en el servei d'urgència al web del Col·legi oficial d'infermeria de Barcelona.
* El triatge a urgències Arxivat 2017-03-11 a Wayback Machine. al blog de l'Hospital dels Nens de Barcelona
* Entrada "triatge" a TermWiki
* Escales de triatge segons el web de l'Institut d'Assistència Sanitària
# Aditi Arya

Aditi Arya (Gurgaon, 18 de setembre de 1994) és una model índia, guanyadora del concurs de bellesa Femina Miss India World en 2015. Va representar Índia a Miss World en 2015.

## Biografia

Aditi Arya treballa a Nova Delhi. Ha col·laborat amb diverses associacions sense ànim de lucre com Amitasha, Supported Decision Making i Protsahan. També ha participat a teatre de carrer, tocant temes com el sentit cívic envers els discapacitats.
Aditi va participar en el Femina Miss India Delhi 2015, quedant com a finalista. Més tard va ser coronada com la guanyadora del fbb Femina Miss India World del mateix any, el 28 de març de 2015 a una cerimònia celebrada en Mumbai.
Després de guanyar el títol de Femina Miss India World va representar India a Miss World 2015, la 65a edició del concurs, sense guanyar.
En 2016, Aditi Arya va fer el seu debut al cinema a una pel·lícula de Tollywood, dirigida per Puri Jagannadh, Ism.

## Referències

* ↑ «Delhi girl Aditi Arya wins Miss India 2015 crown». IBNLive. Arxivat de l'original el 2015-05-12. [Consulta: 29 març 2015].
* ↑ «Aditi Arya- The Most Congenial Miss India».
* ↑ «Meet Aditi Arya, the representative of India at Miss World 2015 Pageant». pageantsnews.com, 30-03-2015 [Consulta: 30 març 2015]. Arxivat 4 April 2015$^{[Datemismatch]}$ a Wayback Machine. «Còpia arxivada». Arxivat de l'original el 2015-04-04. [Consulta: 3 desembre 2016].
* ↑ «Delhi’s Aditi Arya crowned Miss India 2015, Aafreen Rachel Vaz and Vartika Singh were runners-up». The Indian Express, 29-03-2015. [Consulta: 29 març 2015].
* ↑ «Delhi's Aditi Arya crowned fbb Femina Miss India World 2015». msn.com. [Consulta: 29 març 2015].
* ↑ «Aditi Arya To Hit Silver Screens». Arxivat de l'original el 8 de maig 2016. [Consulta: 7 maig 2016].
# Angelika Dünhaupt

Angelika Dünhaupt (Hahnenklee, 22 de desembre de 1946) és una conductora de luge alemanya, ja retirada, que va competir sota bandera de la República Federal Alemanya, durant les dècades de 1960 i 1970.
El 1968 va prendre part en els Jocs Olímpics d'Hivern de Grenoble, on guanyà la medalla de bronze en la prova individual del programa de luge. Inicialment havia finalitzat en sisena posició, però de la desqualificació de tres components de l'equip de l'Alemanya Democràtica va fer que finalment ascendís fins a la tercera posició.
En el seu palmarès també destaca una medalla de plata al Campionat d'Europa.

## Referències

* 1 2 «Angelika Dünhaupt Olympic Results». sports-reference.com. Arxivat de l'original el 14 de novembre 2012. [Consulta: 23 febrer 2020].
# Hans Plenk

Hans Plenk (Bad Reichenhall, 21 de febrer de 1938 - Schönau am Königssee, 10 de setembre de 2023) va ser un corredor de luge alemany que va competir durant la dècada del 1960.
El 1964 va prendre part en els Jocs Olímpics d'Hivern d'Innsbruck, on va guanyar la medalla de bronze en la prova individual del programa de luge. Quatre anys més tard, als Jocs de Grenoble, fou quart en la prova per parelles, i sisè en la prova individual.
En el seu palmarès també destaquen una medalla d'or, dues de plata i dues de bronze al Campionat del món de luge i vuit campionats alemanys.

## Referències

* 1 2 «Hans Plenk Olympic Results». sports-reference.com. Arxivat de l'original el 14 de novembre 2012. [Consulta: 17 febrer 2020].
# Reinhard Bredow

Reinhard Bredow (Ilsenburg, 6 d'abril de 1947) és un conductor de luge alemany, ja retirat, que va competir sota bandera de la República Democràtica Alemanya durant les dècades de 1960 i 1970.
El 1968 va prendre part en els Jocs Olímpics d'Hivern de Grenoble, on fou cinquè en la prova per parelles del programa de luge. Quatre anys més tard, als Jocs de Sapporo, fent parella amb Horst Hörnlein, guanyà la medalla d'or en la prova per parelles.
En el seu palmarès també destaquen una medalla d'or, una de plata i dues de bronze al Campionat del món de luge, i dues d'or al Campionat d'Europa.

## Referències

* 1 2 «Reinhard Bredow Olympic Results». sports-reference.com. Arxivat de l'original el 14 de desembre 2012. [Consulta: 20 febrer 2020].
# Stefan Krauße

Stefan Krauße o Stefan Krausse (Ilmenau, República Democràtica Alemanya, 17 de setembre de 1967) és un corredor de luge alemany, ja retirat, que destacà a la dècada del 1990 fent parella amb Jan Behrendt.
Juntament amb Jan Behrendt va participar, als 20 anys i en representació de la RDA, en els Jocs Olímpics d'Hivern de 1988 realitzats a Calgary (Canadà), on aconseguí la medalla de plata en la prova de parelles masculines. En els Jocs Olímpics d'Hivern de 1992 realitzats a Albertville (França), i ja en representació de l'Alemanya unificada, aconseguí guanyar la medalla d'or. En els Jocs Olímpics d'Hivern de 1994 realitzats a Lillehammer (Noruega) aconseguiren guanyar la medalla de bronze i en els Jocs Olímpics d'Hivern de 1998 realitzats a Nagano (Japó) aconseguiren novament la medalla d'or.
Al llarg de la seva carrera aconseguí onze medalles en el Campionat del Món de luge, incloent set medalles d'or (4 en la modalitat de parelles masculines i tres en la modalitat d'equips mixts). En el Campionat d'Europa de luge aconseguí guanyar cinc medalles, entre elles tres ors (dues en la modalitat de parelles masculines i una altra en la modalitat d'equips mixts).
Guanyà la Copa del Món de l'especialitat en tres ocasions: 1993/1994, 1994/1995 i 1995/1996.

## Referències

* 1 2 3 «Olympedia – Stefan Krauße». [Consulta: 28 desembre 2023].
* ↑ «List of European luge champions» (en alemany). Arxivat de l'original el 25 març 2008. [Consulta: 8 febrer 2015].
# Sylke Otto

Sylke Otto (Chemnitz, República Democràtica Alemanya, 1969) és una corredora de luge alemanya, ja retirada, que destacà a la dècada del 2000.

## Biografia

Va néixer el 7 de juliol de 1969 a la ciutat de Chemnitz, població situada a l'estat de Saxònia, que en aquells moments formava part de la República Democràtica Alemanya (RDA) i que avui en dia forma part d'Alemanya.

## Carrera esportiva

Als 22 anys va participar en els Jocs Olímpics d'Hivern de 1992 realitzats a Albertville (França), si bé finalitzà tretzena en la prova individual femenina de luge. Després d'un període de poca activitat participà en els Jocs Olímpics d'Hivern de 2002 realitzats a Salt Lake City (Estats Units), on aconseguí la medalla d'or, un fet que repetí en els Jocs Olímpics d'Hivern de 2006 a Torí (Itàlia).
Al llarg de la seva carrera ha aconseguit dotze medalles en el Campionat del Món de luge, destacant quatre victòries en la prova individual i dues en la prova de parelles mixtes. Així mateix ha guanyat vuit medalles en el Campionat d'Europa de luge, destacant cinc medalles d'or en la prova individual femenina i tres més en la prova mixta per parelles. Pel que fa a la Copa del Món de l'especialitat guanyà les edicions 1994/1995, 1999/2000, 2002/2003 i 2003/2004, aconseguint 37 victòries.
Es retirà de la competició el gener de 2007.

## Referències

* ↑ «Sylke Otto». olympedia.org. [Consulta: 13 març 2022].
* ↑ Inc, Encyclopaedia Britannica. Britannica Book of the Year 2011 (en anglès). Encyclopaedia Britannica, Inc., 2011-03-01, p. 91. ISBN 978-1-61535-500-6.
* ↑ Fuller, Linda K. Female Olympians: A Mediated Socio-Cultural and Political-Economic Timeline (en anglès). Springer, 2016-12-07, p. 50. ISBN 978-1-137-58281-2.

## Enllaços externs

* (alemany) Portal personal
* (anglès) www.fil-luge.org - Sylke Otto
# Tatjana Hüfner

Tatjana Hüfner (Neuruppin, República Democràtica Alemanya, 1983) és una corredora de luge alemanya, una de les més destacades de la dècada del 2000.

## Biografia

Va néixer el 30 d'abril de 1983 a la ciutat de Neuruppin, població situada a l'estat de Brandenburg, que en aquells moments formava part de la República Democràtica Alemanya (RDA) i que avui en dia forma part d'Alemanya.

## Carrera esportiva

Inicià la seva carrera esportiva l'any 2003 representant Alemanya. Va participar en els Jocs Olímpics d'Hivern de 2006 realitzats a Torí (Itàlia), on aconseguí guanyar la medalla de bronze en la prova individual femenina de luge. En els Jocs Olímpics d'Hivern de 2010 realitzats a Vancouver (Canadà) aconseguí guanyar la medalla d'or. Als Jocs Olímpics d'Hivern de 2014 realitzats a Sotxi (Rússia) va aconseguir guanyar la medalla de plata en la prova individual femenina, just per darrere de la seva compatriota Natalie Geisenberger. També va participar al Jocs Olímpics d'Hivern de 2018, celebrats a Pyeongchang (Corea del Sud), però no va aconseguir cap medalla.
Al llarg de la seva carrera ha guanyat tres medalles d'or en el Campionat del Món de luge, dues en categoria femenina i una en categoria mixta; i dues medalles de plata en el Campionat d'Europa de luge. Hüfner ha guanyat tres vegades la Copa del Món de l'especialitat (2007/2008, 2008/2009 i 2009/2010).

## Referències

* 1 2 «ATHLETE - TATJANA HÜFNER». [Consulta: 13 març 2022].
* 1 2 Pallardy, Richard. «Tatjana Hüfner». Encyclopedia Britannica, 26-04-2021. [Consulta: 13 març 2022].
* 1 2 3 «Biography - Tatjana HUFNER». Olympics.org. [Consulta: 13 març 2022].
* ↑ «Olympic Results - Tatjana HUFNER». Olympics.org. [Consulta: 13 març 2022].

## Enllaços externs

* (anglès) Federació Internacional de luge - Tatjana Hüfner
# Stephen Warnock

Stephen David Warnock (nascut a Ormskirk, Lancashire, Anglaterra, el 12 de desembre de 1981) és un exfutbolista anglès que jugava de defensa.

## Internacional

Ha estat internacional amb la selecció de futbol d'Anglaterra, amb la qual ha jugat un partit.

## Palmarès
### Copes internacionals

| Títol | Club | País | Any |
| Supercopa d'Europa | Liverpool FC | Anglaterra | 2005 |

## Referències

* ↑ The PFA Footballers' Who's Who 2010–11. Edimburg: Mainstream Publishing, 2010, p. 429. ISBN 978-1-84596-601-0.

## Enllaços externs

* Dades estadístiques sobre Stephen Warnock a soccerbase.com (anglès)
* Perfil a TheFA.com (anglès)
# Walter Winterbottom

Sir Walter Winterbottom, CBE (31 de març de 1913 - 16 de febrer de 2002) fou un futbolista anglès de la dècada de 1930 i entrenador.
Com a futbolista jugà al Manchester United FC.
La seva faceta més destacada fou la de seleccionador anglès, dirigint la selecció entre 1946 i 1962. Dirigí Anglaterra en quatre Mundials de futbol, 1950, 1954, 1958 i 1962, i el Regne Unit als Jocs Olímpics de 1952.

## Referències

* ↑ Anthony, Mason. New Oxford Dictionary of National Biography, 2008.
* ↑ «Perfil a englandfootballonline.com».
# Unió 55+

Unió 55+ fou un partit polític neerlandès de pensionistes fundat l'1 de desembre de 1992 per antics militants del Partit del Treball i del Partit Socialista, que consideraven que no curaven suficient les polítiques per a la tercer edat, i que es presentà a les eleccions de 1994, durant la campanya va organitzar manifestacions de protesta i va obtenir 1 escó per a Bertus Leerkes. A les eleccions de 1998 va presentar-se juntament amb l'Aliança General de l'Ancianitat, però no van assolir representació i es van dissoldre.

## Resultats electorals

| Any | Vots | % | Escons | +/- | Govern |
| 1994 | 78,147 | 0.87 | 1 / 150 | Nou | Oposició |
| 1998 | Coalició amb AOV | Coalició amb AOV | 0 / 150 | 7 | Extraparlamentari |

## Referències

* ↑ «Unie 55+» (en neerlandès). Parlement.com. [Consulta: 17 desembre 2023].
* ↑ «Politieke Unie 55+/Ouderen Unie 55+» (en neerlandès). Centre de Documentació dels Partits Polítics Neerlandesos. [Consulta: 17 desembre 2023].
# Unió Demòcrata Cristiana (Països Baixos)

Unió Demòcrata Cristiana (en neerlandès Christelijk-Democratische Unie, CDU) fou un partit polític neerlandès creat el 1926 de la unió del Partit Social Cristià, el Partit Demòcrata Cristià i la Lliga dels Cristians Socialistes. A les eleccions legislatives neerlandeses de 1929, que va augmentar a dos a les eleccions de 1937. El partit sempre va estar a l'oposició.
El seu ideari es basava en el del teòleg Karl Barth i cercava una societat justa basada en normes bíbliques. Estava lligada a una de les Esglésies Reformades Neerlandeses (Gereformeerde Kerken in Hersteld Verband), que se'n va escindir a causa del seu pacifisme. El Sínode de les Esglésies Reformades va decretar aleshores mesures disciplinàries contra els fidels que eren membres del partit.
Després de la Segona Guerra Mundial el partit es va unir als socialdemòcrates per a formar el Partij van de Arbeid. Durant els anys 1950 molts dels seus membres s'uniren al pacifista Partit Socialista Pacifista.

## Resultats electorals

| Any | Líder | Vots | % | Escons | +/- | Govern |
| 1929 | Harm van Houten | 12,780 | 0.38 | 0 / 100 | Nou | Oposició |
| 1933 | Harm van Houten | 38,459 | 1.03 | 1 / 100 | 1 | Oposició |
| 1946 | Harm van Houten | 85,004 | 2.09 | 2 / 100 | 1 | Oposició |